སྤྱན་རས་གཟིགས་རྒྱལ་བ་རྒྱ་མཚོའི་དབང་བཞི།
༄༅། །མི་ཏྲ་ཛོ་ཀིའི་ལུགས་ཀྱི་སྤྱན་རས་གཟིགས་རྒྱལ་བ་རྒྱ་མཚོ་དང་
འབྲེལ་བའི་བླ་མའི་རྣལ་འབྱོར་ཉམས་སུ་ལེན་ཚུལ། །
༄༅། །ན་མོ་གུ་རུ་ཨཱརྻ་ལོ་ཀི་ཤྭ་ར་ཡ། འདིར་མི་ཏྲ་ཛོ་ཀིའི་ལུགས་ཀྱི་སྤྱན་རས་
གཟིགས་རྒྱལ་བ་རྒྱ་མཚོ་དང་འབྲེལ་བའི་བླ་མའི་རྣལ་འབྱོར་ཉམས་སུ་ལེན་པར་འདོད་པས། སྐྱབས་
སེམས་སྔོན་དུ་འགྲོ་བ་འདི་ལྟར། རང་ཉིད་སྤྱན་རས་གཟིགས་སུ་གསལ་བ་ཡི། །
ཐུགས་ཀའི་ཧྲཱིཿ ཡིག་འོད་ཀྱིས་སྣོད་བཅུད་ཀྱི། །སྐྱོན་སྦྱངས་མཆོད་རྫས་ཁྱད་
པར་གསུམ་ལྡན་གྱི། །བདེ་ཆེན་རྣམ་རོལ་ཀུན་བཟང་མཆོད་སྤྲིན་གྱུར། །
མདུན་གྱི་ནམ་མཁར་སེང་ཁྲི་པད་ཟླའི་སྟེང་། །རྩ་བའི་བླ་མ་ཁྱབ་བདག་རྡོ་རྗེ་
འཆང༌། །རྣམ་པ་སྤྱན་རས་གཟིགས་དབང་ཡབ་ཡུམ་དུ། །གསལ་བའི་ཕུང་
ཁམས་སྐྱེ་མཆེད་ཡན་ལག་རྣམས། །སངས་རྒྱས་ཡབ་ཡུམ་བྱང་སེམས་ཁྲོ་བོར་
བཅས། །རབ་འབྱམས་རྒྱལ་བའི་དཀྱིལ་འཁོར་ཡོངས་རྫོགས་པའི། །བརྟན་
གཡོ་རྣམ་པར་དག་པའི་བདག་ཉིད་དུ། །བཞུགས་པའི་གནས་གསུམ་རྡོ་རྗེ་
གསུམ་མཚན་པའི། ། ཧྲཱིཿ ཡིག་འོད་ཀྱིས་ཞི་ཁྲོ་རབ་འབྱམས་ལྷ། །སྤྱན་དྲངས་
ཐིམ་པས་ཀུན་འདུས་བདག་ཉིད་དུ། །བཞུགས་པའི་སྐུ་ཡི་རྡུལ་རེའང་རྡུལ་
སྙེད་ཀྱི། །ཞིང་ཁམས་རྒྱ་མཚོའི་བཀོད་པ་ཡོངས་སུ་རྫོགས། ། ཞེས་ཚོགས་ཞིང་
གསལ་བཏབ་སྟེ། ཡན་ལག་བདུན་པ་འབུལ་བ་ནི། བ་སྤུ་རེར་ཡང་རྡུལ་སྙེད་ཞིང་རྣམས་
ཀྱི། །རབ་འབྱམས་རྒྱལ་བའི་དཀྱིལ་འཁོར་མ་ལུས་པ། །རྟེན་དང་བརྟེན་པར་
ཁྐྲ་ས་ ་
737ོ །

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བཅས་པ་རབ་བཞུགས་པའི། །བླ་མ་རྡོ་རྗེ་འཆང་ལ་ཕྱག་འཚལ་ལོ། །གང་
ཞིག་དད་པའི་སེམས་ཀྱིས་ལེགས་བསྟེན་ན། །འཇིག་རྟེན་འཇིག་རྟེན་འདས་
པའི་དངོས་གྲུབ་ཀུན། །མ་ལུས་བདེ་བླག་ཉིད་དུ་སྩོལ་མཛད་པའི། །བླ་མ་
རྡོ་རྗེ་འཆང་ལ྾། །ཀུན་བཟང་བདེ་ཆེན་ཡེ་ཤེས་རོལ་བ་ལས། །བྱུང་བའི་ཕྱི་
ནང་གསང་བའི་མཆོད་པའི་སྤྲིན། །ཞིང་རབ་རྒྱ་མཚོའི་ཁྱོན་ཀུན་རབ་བཀང་
སྟེ། །ཟུང་འཇུག་བླ་མེད་མཆོད་པས་མཉེས་གྱུར་ཅིག །གང་གི་གསང་གསུམ་
ཡོན་ཏན་ཕུང་བོ་ལས། །ཆ་ཙམ་མ་མཐོང་ཀུན་ནས་སྐྱོན་རྟོག་གིས། །སྐུ་ལ་
བསྡོས་ཤིང་གསུང་བཅག་ཐུགས་དཀྲུགས་སོགས། །མི་ཟད་སྡིག་ལྟུང་མ་ལུས་
སྙིང་ནས་བཤགས། །གང་འདུལ་སྤྲུལ་བའི་བཀོད་པ་བསམ་ཡས་པས། །གང་
འཚམས་མཛད་བཟང་ཡངས་པས་ལུས་ཅན་རྣམས། །ཕན་དང་བདེ་བའི་
དཔལ་ལ་བཀོད་པ་ལ། །ཞེན་པ་མེད་པར་དགའ་བས་རྗེས་ཡི་རངས། །ཐ་དད་
འདུལ་བྱའི་ཁམས་དང་བསམ་པ་བཞིན། །རྨད་བྱུང་མཁྱེན་དང་བརྩེ་བས་གང་
མཚམས་ཀྱི། །ཟབ་དང་རྒྱ་ཆེའི་ཆོས་ཀྱི་འཁོར་ལོ་ཆེས། །འཆིང་བ་ཀུན་བཅད་
བདེ་བའི་མཆོག་སྩོལ་མཛོད། །གདོད་ནས་རྣམ་དག་ཆོས་སྐུའི་ངང་ཉིད་ལས། །
ནམ་ཡང་གཡོ་བ་མེད་ཀྱང་གཟུགས་ཀྱི་སྐུ། །གང་འདུལ་འཕྲིན་ལས་རོལ་བ་
བསམ་ཡས་པས། །ཞིང་འདིར་འགྲོ་བའི་མགོན་པོ་རྟག་བཞུགས་གསོལ། །
གང་གིས་གང་ལ་ཇི་ལྟར་ཚུལ་ཇི་བཞིན། །དམིགས་སུ་མེད་ཀྱང་སྣང་སྟོང་ཟུང་
འཇུག་གིས། །དགེ་ཀུན་གཞན་དོན་ཁོ་ནའི་རྒྱུར་གྱུར་ཏེ། །བླ་མེད་ཞི་བ་དམ་
པ་ཐོབ་པར་ཤོག ། ཅེས་བརྗོད། མཎྜལ་རྒྱས་བསྡུས་གང་མོས་ཕུལ་ལ། བླ་མ་རིན་པོ་ཆེ་
།
738

སྤྱན་རས་གཟིགས་རྒྱལ་བ་རྒྱ་མཚོའི་དབང་བཞི།
བདག་གི་བློ་ཆོས་སུ་འགྲོ་བར་བྱིན་གྱིས་བརླབ་ཏུ་གསོལ། ཆོས་ལམ་དུ×ལམ་
ལ་བར་ཆད་མེད་པར×ཕྱིན་ཅི་ལོག་གི་རྟོག་པ་འགག་པར×ཕྱིན་ཅི་མ་ལོག་
པའི་རྟོག་པ་སྐྱེ་བར྾ཁྱད་པར་ལམ་བསྐྱེད་རྫོགས་ཟུང་འཇུག་གི་རྟོགས་པ་ཁྱད་
པར་ཅན་རྒྱུད་ལ་སྐྱེ་བར་×ཞེས་གསོལ་བ་བཏབ། རྒྱས་པར་སྤྲོ་ན། མཚམས་འདིར་
ཐུན་མོང་དང་ཐུན་མོང་མ་ཡིན་པའི་སྡོམ་བཟུང་དང༌།
དབང་བཞི་ཐུན་མོང་མ་ཡིན་མ་ལེན་ཚུལ་ཟུར་དུ་
ཡོད་པ་ལྟར་ཉམས་སུ་ལེན། འདིར་སྔགས་ཀྱི་བཟླས་པ་བྱ་བར་འདོད་ན། བླ་མའི་སྐུ་ལས་འོད་
དང་བདུད་རྩིའི་རྒྱུན། །བྱུང་བ་རང་གི་སྤྱི་བོ་ནས་ཞུགས་པས། །སྡིག་ལྟུང་ཉེས་
པའི་ཚོགས་ཀུན་རབ་སྦྱངས་ནས། །སྐུ་གསུང་ཐུགས་ཀྱི་བྱིན་རླབས་ཐོབ་པར་
གྱུར། ། ཅེས་བླ་མའི་མཚན་སྔགས་དང་ཡིག་དྲུག་སོགས་ཅི་མང་བཟླས་པའི་མཐར་གསོལ་འདེབས་
པ་དང་སྦྲག་སྟེ་ལམ་ཡོངས་རྫོགས་ལ་གཤར་སྒོམ་བྱེད་པ་ནི། མི་འཇིགས་བཞི་ལྡན་ཡེ་ཤེས་
བདག་ཉིད་ཆེ། །མཚུངས་མེད་འཕྲིན་ལས་རྣམ་བཞིས་འགྲོ་སྒྲོལ་བ། །སྐུ་
བཞིའི་དབང་ཕྱུག་ཁྱབ་བདག་རྡོ་རྗེ་འཛིན། །རྒྱལ་བ་རྒྱ་མཚོའི་ཞབས་ལ་
གསོལ་བ་འདེབས། །ཐུགས་རྗེའི་གཏེར་ཆེན་བླ་མ་རྡོ་རྗེ་འཆང༌། །བཀའ་དྲིན་
འཁོར་མེད་བླ་མ་རྡོ་རྗེ་འཆང་། །བྱིན་རླབས་མཚུངས་མེད་×སྲིད་ཞིའི་འཇིགས་
སྒྲོལ་×དེང་ནས་ཇི་སྲིད་བྱང་ཆུབ་མ་ཐོབ་པར། །འབྲལ་མེད་ཐུགས་རྗེའི་
ཕྱག་གིས་ལེགས་བཟུང་ནས། །གང་འཚམས་ཐབས་ཀྱིས་སྲིད་ཞིའི་འཇིགས་
པ་ལས། །སྒྲོལ་བར་མཛོད་ཅིག་མགོན་པོ་སྙིང་རྗེའི་གཏེར། །སངས་རྒྱས་
དངོས་ཀྱི་བཤེས་གཉེན་དུ་མ་ཡི། །ཞབས་པད་བསྟེན་ཀྱང་མ་དད་སྐྱོན་རྟོག་
གིས། །ཕུང་ཁྲོལ་མཁན་ལ་བླ་མས་ཐུགས་རྗེས་གཟིགས། །ལེགས་ཚོགས་
739

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
རྩ་བ་ཚུགས་པར་བྱིན་གྱིས་རློབས། །མི་ཁོམ་སྐྱོན་བྲལ་དལ་འབྱོར་རྟེན་རྙེད་
ཀྱང༌། །དོན་མེད་བྱ་བས་སྟོང་ལོག་བགྱིས་པ་ཡི། །སྙིང་མེད་བདག་ལ་བླ་མས་
×དོན་ཆེན་སྙིང་བོ་ལེན་པར×ཉིན་མཚན་རེས་ཀྱིས་ཚེ་སྲོག་ཟད་མཐོང་ཡང་། །
རྟག་འཛིན་གདོན་གྱིས་དགོས་མེད་ཁོ་ནར་གཞོལ། །ཕྱི་ཤོལ་མཁན་ལ་བླ་
མས×ལོང་མེད་རྒྱུད་ལ་སྐྱེ་བར་×མཐའ་མེད་ངན་སོང་སྡུག་བསྔལ་ཡུན་རིང་
དུ། །མྱོང་བར་ངེས་ཀྱང་དེ་རྒྱུ་འབའ་ཞིག་སྒྲུབ། །དམྱལ་མེའི་བུད་ཤིང་བདག་
ལ×ངན་སོང་སྐྱེ་སྒོ་ཆོད་པར×བཟོད་དཀའ་འཁོར་བའི་སྡུག་བསྔལ་བསམ་
ཡས་པས། །ཐོགས་མེད་དུས་ནས་ཡང་ཡང་མནར་གྱུར་པའི། །ཉམ་ཐག་
བདག་ལ་བླ་མས་྾སྲིད་པའི་རྩ་བ་ཆོད་པར×དྲིན་གྱིས་སྐྱངས་པའི་ཕ་མ་དྲིན་
ཅན་རྣམས། །བདེ་མེད་སྡུག་བསྔལ་བརྒྱ་ཡིས་གཙེས་གྱུར་ཀྱང༌། །ཡལ་བོར་
ཁྲེལ་མེད་བདག་ལ×དེའི་དོན་བྱང་ཆུབ་འགྲུབ་པར×ཕྱིན་དྲུག་བསྡུ་བ་བཞི་ཡི་
ཉམས་ལེན་ལ། །བརྩོན་པ་ཆུ་བོའི་རྒྱུན་བཞིན་ཞུགས་པ་ལས། །གཞན་དོན་
ལྷུན་གྱིས་འགྲུབ་པར་ཐུགས་རྗེས་གཟིགས། །རིང་མིན་བྱང་ཆུབ་ཐོབ་པར་
×དེ་ལྟར་ཐུན་མོང་ལམ་གྱིས་རྒྱུད་སྦྱངས་ནས། །རྣམ་དག་དབང་ཐོབ་དམ་ཚིག་
སྡོམ་པ་རྣམས། །སྲོག་ལས་གཅེས་པར་བསྲུང་བར་ཐུགས་རྗེས་×མཆོག་ཐུན་
དངོས་གྲུབ་འགྲུབ་པར་×མ་དག་གཞི་ཡི་སྐྱེ་འཆི་བར་དོ་གསུམ། །རྣམ་དག་
རྒྱལ་བའི་སྐུ་གསུམ་ལེགས་བསྒྱུར་བའི། །བསྐྱེད་རིམ་ཕྲ་རགས་འགྲུབ་པར་
ཐུགས་རྗེས་གཟིགས། །དག་པའི་འཁོར་ལོ་འཆར་བར་བྱིན་གྱིས་རློབས། །
རླུང་སེམས་དབུ་མར་བསྡུད་པའི་རྣལ་འབྱོར་གྱིས། །བདེ་ཆེན་འོད་གསལ་
740

སྤྱན་རས་གཟིགས་རྒྱལ་བ་རྒྱ་མཚོའི་དབང་བཞི།
སྒྱུ་ལུས་ཟུང་འཇུག་ལམ། །ཟབ་ལམ་རྡོ་རྗེའི་རྣལ་འབྱོར་མཐར་ཕྱིན་ཏེ། །ཚེ་
འདིར་སྐུ་གསུམ་འགྲུབ་པར་བྱིན་གྱིས་རློབས། ། ཅེས་ཁ་ཙམ་མིན་པར་སྙིང་
ནས་གསོལ་བ་འདེབས་པ་ཤུགས་དྲག་བྱས་ལ། མཇུག་ཏུ་དཔལ་ལྡན་རྩ་བའི་
བླ་མ་རིན་པོ་ཆེ། །བདག་གི་སྤྱི་བོར×སྩལ་ཏུ་གསོལ། ། ཞེས་སྤྱི་བོར་སྤྱན་
དྲངས་སླར་ཡང་། བདག་གི་སྙིང་གར་ཞེས་ཁ་བསྒྱུར་ཏེ་གསོལ་བ་བཏབ་པས་སྙིང་དབུས་སུ་རང་
སེམས་དང་དབྱེར་མེད་དུ་བྱང་ཆུབ་མ་ཐོབ་ཀྱི་བར་དུ་བརྟན་པར་བཞུགས་པར་མོས་ཏེ་ཚེ་རབས་རྗེས་
འཛིན་གྱི་སྨོན་ལམ་དང་། འཇམ་དཔལ་དཔའ་བོ་སོགས་སྨོན་ལམ་དག་པས་མཚམས་སྦྱར་བར་བྱའོ། །
ཞེས་པ་འདི་ནི་འཚོ་བྱེད་བཀྲ་ཤིས་རྒྱ་མཚོའི་འདུན་མོས་བཞིན ༧ གྱི་ན་བ་འཇིགས་མེད་འཕྲིན་ལས་རྒྱ་
མཚོས་ས་ག་ཟླ་བའི་ཡར་ཚེས་བཟང་བོར་རང་གཤག་དམ་ཆོས་དགའ་ཚལ་ནས་སྦྱར་བའོ། །
ཆོས་སྲིད་དཔལ་གྱིས་ལེགས་མཚན་བསོད་ནམས་ཞིང༌། །བཀྲ་ཤིས་
ཆོས་ཀྱི་འཁོར་ལོའི་གླིང་ཆེན་པོར། །མི་བཟད་དཔར་གྱི་མཆོད་སྦྱིན་འདི་སྤྲོས་
དགེས། །དགེ་ལེགས་སྣང་བས་ས་གསུམ་ཀུན་ཁྱབ་ཤོག ། སརྦ་མངྒ་ལཾ། །
741